Z A P I S N I K

39. sjednice održane dana 15. srpnja 2019. s početkom u 8:00 sati, u uredu ravnateljice.

Predsjedavatelj sjednice je predsjednik Školskog odbora.

Predsjednik konstatira da sjednici prisustvuje većina članova Školskog odbora.

Predlaže sljedeći

D n e v n i r e d :

1. Verifikacija zapisnika 38. sjednice (predsjednik)
2. Izmjene i dopune financijskog plana za 2019. (vod.računov.)
3. Financijski izvještaj per 30.6.2019. (vod.računov.)
4. Raspisivanje natječaja za kantinu (tajnica)

Jednoglasno je prihvaćen predloženi dnevni red.

AD 1.

Svi članovi Školskog odbora, uz poziv, dobili su i Zapisnik sa prethodne sjednice. Primjedbi nije bilo.

. Jednoglasno je donesena

O D L U K A

Usvaja se zapisnik 38. sjednice Školskog odbora.

AD 2.

Jednoglasno je donjeta

O D L U K A

Usvajaju se 1. Izmjene i dopune Financijskog plana Srednje škole Zvane Črnje Rovinj – Scuola media superiore „Zvane Črnja“ Rovigno za 2019. godinu u ukupnome iznosu 8.456.941,89 kn na strani prihoda i rashoda, sa projekcijom, obrazloženjem i planom nabave.

AD 3.

Jednoglasno je donjeta

O D L U K A

Usvajaj se Financijski izvještaj Srednje škole Zvane Črnje Rovinj – Scuola media superiore „Zvane Črnja“ Rovigno za razdoblje od 1.1. do 30.6.2019. Ukupni prihodi poslovanja su 3.340.097, a troškovi poslovanja iznose 3.435.379 iz čega proizlazi manjak per 30.6.2019. od 95.282 kn.

AD 4.

Jednoglasno je donjeta

O D L U K A

O RASPISIVANJU NATJEČAJA

O DAVANJU U ZAKUP ŠKOLSKOG PROSTORA

(ŠKOLSKE KANTINE)

- prostor u novom dijelu zgrade Srednje škole Zvane Črnje Rovinj u ulici Carduccijeva 16, zgr.č. 3158/Z., nivo(-1), spremište površine 8,70 m2  te 57,50 m2 otvorenog prostora (šank i stolovi) uz korištenje sanitarija.

- prostor je namijenjen posluživanju toplih napitaka, bezalkoholnih pića, sendviča,  kolača te raznih gotovih prehrambenih proizvoda

- prostor se nudi u zakup u viđenom stanju, opremljen uz obavezu pregleda i ispitivanja radne opreme (uređaja u kantini) o svom trošku

- trajanje zakupa je jedna godina uz mogućnost produžavanja aneksom na slijedeće jednogodišnje razdoblje

- početna cijena mjesečne zakupnine je 4.150,00 kn, uvećano za režijske troškove u paušalnom iznosu (struja i voda) 300,00 kn.

- ponuditelj koji ostvari pravo na sklapanje ugovora o zakupu, obvezan je školi, u svrhu osiguranja, uplatiti jednu mjesečnu zakupninu.

-pravo sudjelovanja imaju osobe registrirane za obavljanje ugostiteljske djelatnostiili (ili osoba sa završenom ugostiteljskom školom koja ima uvjeta za otvaranje ugostiteljske djelatnosti)

- potvrda nadležne porezne uprave, ne starije od 30 dana, da su plaćene sve dospjele obveze

- poslovni prostor ne može se dati u podzakup

- pisane ponude dostaviti u roku od 8 dana od dana objave natječaja sa naznakom: **"NE OTVARAJ-NATJEČAJ ZA ZAKUP"**na adresu: SREDNJA ŠKOLA ZVANE ČRNJE ROVINJ, Carduccijeva ulica 20.

            Svim natjecateljima biti će pismenim putem dostavljena odluka o davanju u zakup prostora najpovoljnijem natjecatelju u roku od 8 dana od dana donošenja.

**Sklapanje ugovora nakon odluke o davanju u zakup prostora najpovoljnijem natjecatelju.**

**Početak rada je 1.9.2019.**

Za odabir najpovoljnije ponude potrebno je imenovati Povjerenstvo o davanju u zakup školske kantine. Jednoglasno je donjeta

O D L U K A

Imenujovano je Povjerenstvo o davanju u zakup školske kantine od tri člana.

Sjednica je zaključena u 8:40 sati.

KLASA: 003-06/19-01/14

URBROJ: 2171-08-09-19-01

ZAPISNIČAR: PREDSJEDNIK ŠKOLSKOG ODBORA: